Αχιλλέας Κ. Γεροκωστόπουλος

Ο Αχιλλέας Γεροκωστόπουλος (Πάτρα 1909 - Παρίσι, Μάρτιος 1988), ήταν Έλληνας νομικός και πολιτικός από την Αχαΐα. Ανάμεσα στα άλλα, χρημάτισε υπουργός Παιδείας από τις 11 Απριλίου 1954 ως 29 Φεβρουαρίου 1956 και από την 1η Ιουνίου 1957 ως 5 Μαρτίου 1958.

Πρώτα χρόνια και σπουδές 
Γεννήθηκε στην Πάτρα. Ήταν γιος του Κωνσταντίνου Γεροκωστόπουλου, επίσης πολιτικού και της Μαρίας Ρούφου. Είχε σπουδάσει νομικά και άσκησε την δικηγορία. Γιος του είναι ο Κωνσταντίνος Γεροκωστόπουλος που ακολούθησε το διπλωματικό σώμα.

Πολιτική καριέρα 
Είχε εκλεγεί βουλευτής Αχαΐας στις εκλογές 1950, 1951, 1952, 1956, 1958, 1961, 1963 και 1964. Ήταν υπουργός Εθνικής Παιδείας και Θρησκευμάτων στην Κυβέρνηση Κωνσταντίνου Γ. Καραμανλή 1955 και στην Κυβέρνηση Κωνσταντίνου Γ. Καραμανλή 1956. Ήταν υφυπουργός Προεδρίας της Κυβερνήσεως στην Κυβέρνηση Κωνσταντίνου Γ. Καραμανλή 1961 και υφυπουργός Εξωτερικών στην Κυβέρνηση Παναγιώτη Κανελλόπουλου 1967 .

Ως υπουργός Παιδείας και Θρησκευμάτων το 1957 συνόδευσε την σορό του Καζαντζάκη παρότι τον είχε αφορίσει η εκκλησία.

Τον Οκτώβριο του 1981 εξελέγη ευρωβουλευτής, στις πρώτες εκλογές για το Ευρωπαϊκό Κοινοβούλιο, με τη ΝΔ. Υπηρέτησε στη θέση αυτή ως το 1985.

Πέθανε στο Παρίσι και κηδεύτηκε στις 29 Μαρτίου 1988.

Παραπομπές

Πηγές 
 Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.117

Βουλευτές Αχαΐας
Έλληνες υπουργοί Εθνικής Παιδείας και Θρησκευμάτων
Έλληνες υφυπουργοί Προεδρίας
Έλληνες υφυπουργοί Εξωτερικών
Ευρωβουλευτές της Ελλάδας εκλεγμένοι την περίοδο 1981-1984